voirs willem bellens int recht gestaen hadden dair uut tvoirs vonisse sonder
verhael gewijst was en alsoe veel meer te weten inden yersten dat
ind huweliker vorwarden vanden huwelike die gesciet was tussche den
voirs wijlen janne vanden rode voirma der voirs katline in deen zijde
ende der selver katline in dandre gecondicioneert ende gevorwairt was
wairt also dat de voirs jan vand roode aflivich worde voir der voirs katline
dat dan de selve katline behouden soude hoer goede van hoen wegen gecome
en de helcht vandes selfs jans hoirs mans goeden tot honder tocht ende
oec weder om wait also dat de selve katline aflivich worde voir den
voirs jane hoen mane dat hij desgelijx sijns selfs goede behouden soude
en de helcht van katlijne goeden tot sijnre tocht ende dat dat alsoe
gesciet was ende den huwelic dair op toeginc dat boet hij mette anden
clausulen inden pcesse vanden voirs vonisse begrepe te thoene met goeder
waerheit en metten mynste dair hij mede lijden mach inden rechte
Seggende noch voirt dat de voirs jan vanden rode den brief voirs
den voirs willem bekent hadde ter goeder truwen ende datmen hem
niet schuldich en was dwelc oec genoech bleeck wan de voirs wilen
jan vanden rode begheert hadde sijn brieve weder te hebben ende
want hem willem die gewerghert hadde soe waer hij des teer aflivich
worden Ende de selve jan hadde oec begheert in sijnen uutersten
niet wederstaende den voirs beleyde dat de voirs katlijne sijn wijf
behouden soude hoer lantrecht in sijn goede voirs ende seyde noch dat
dlantrecht daer de goede gelegen sijn alsulc wae dat van mane en
wive in geheelen stoele sittende de langste levende van hen beyden behoelt
sijn goede van zijnre zijden gecomen ende oec getocht wae inde helcht
van des anders goeden die aflivich worde ende dat dupoenten oec waer
waen des vermat hij hem oec thoenisse hoepte ende seyde nae thoenisse
dat hij daer af boet dat hem ende sijnre goedinge volgen souden de
goede also verre als inder huweleker vorwairden gewrwart was
want daer in gheen bedroch sijn en mach ende dat de voirs jan
vanden rode die den brief den voirs willem alleen bekent hadde gheen
macht en hadde der voirs katline dat te beroenen daer op de voirs
willem dede seggen dat hij hoepte dat hem tvoirs vonisse gehouden
soude worde en dat dat sijnen volcome ganck hebben soude ende
dat de voirs lodewijck te spade quame yet nuws in te brenge inder
voirs saken gemerct dat hij sijn goedyge ontfaen hadde uut den beleyde dair
mede de voirs peter en gielijs tegen hem int recht geweest hadden ende
niet meer gehebbe en conste dan hen inden voirs vonisse aegewijst was
dwelc hij lodewijken liet volgen en hoepte dat hem niet meer volgen
en soude nae dien dat tvoirs vonisse nae aesprake antwerde en thoenisse
sonder verhael gewijst was ende begde aenden rade vander stad datme
hem in sijne scepen brieve en vonisse daer ovgewijst houden soude
gemct oec tgheen des hij inder saken vvolghde dat dat niet en wa